แรงขาย “โรงกลั่น” ฉุด SET พลิกปิดลบ 2 จุด นักลงทุนรอข้อสรุปรัฐ
แรงขาย “โรงกลั่น” ฉุด SET พลิกปิดลบ 2 จุด นักลงทุนรอข้อสรุปรัฐ แนวโน้มสัปดาห์หน้ายังแกว่งไซด์เวย์ ให้กรอบแนวรับ 1,500-1,530 จุด และแนวต้าน 1,580-1,590 จุด
แรงขาย “โรงกลั่น” ฉุด SET พลิกปิดลบ 2 จุด นักลงทุนรอข้อสรุปรัฐ แนวโน้มสัปดาห์หน้ายังแกว่งไซด์เวย์ ให้กรอบแนวรับ 1,500-1,530 จุด และแนวต้าน 1,580-1,590 จุด
17 มิ.ย. 2565

นายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน กล่าวว่า ตลาดหุ้นไทยวันนี้แกว่งตัวผันผวน จากความเสี่ยงการดึงสภาพคล่องกลับทั่วโลก และรอประเมินสถานการณ์ของกลุ่มพลังงาน หลังภาครัฐขอความร่วมมือกลุ่มโรงกลั่นน้ำมันให้นำส่งกำไรค่าการกลั่นเพื่อช่วยบรรเทาภาระกองทุนน้ำมันเชื้อเพลิงและดูแลราคาขายปลีกน้ำมันในประเทศว่าจะทำได้จริงหรือไม่ และมีรายละเอียดอย่างไร
ขณะที่มองระดับ 1,530-1,550 จุด เป็นโซนซื้อเพื่อลงทุนในระยะกลางยาว เนื่องจาก P/E ค่อนข้างถูก โดยแนะลงทุนในหุ้นสัดส่วน 5-50% ของพอร์ต
สำหรับแนวโน้มการลงทุนในสัปดาห์หน้า คาดว่า ตลาดฯ น่าจะแกว่งตัวไซด์เวย์ แนะให้ติดตามการเปิดเผยดัชนีผู้จัดการฝ่ายจัดซื้อ (PMI) ภาคการผลิตขั้นต้นเดือนมิ.ย.และจำนวนผู้ขอรับสวัสดิการว่างงานรายสัปดาห์ของสหรัฐ ให้แนวรับไว้ที่ 1,500-1,530 จุด และแนวต้าน 1,580-1,590 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
PTT มูลค่าการซื้อขาย 8,553.41 ล้านบาท ปิดที่ 33.50 บาท ลดลง 1.25 บาท
KBANK มูลค่าการซื้อขาย 3,998.87 ล้านบาท ปิดที่ 150.00 บาท เพิ่มขึ้น 2.00 บาท
PTTEP มูลค่าการซื้อขาย 3,317.47 ล้านบาท ปิดที่ 162.50 บาท ลดลง 3.50 บาท
TOP มูลค่าการซื้อขาย 3,197.50 ล้านบาท ปิดที่ 49.50 บาท ลดลง 3.75 บาท
SCB มูลค่าการซื้อขาย 3,125.82 ล้านบาท ปิดที่ 106.00 บาท ราคาไม่เปลี่ยนแปลง